137. ΠΡΟΕΔΡΙΚΟ ΔΙΑΤΑΓΜΑ υπ’ αριθ.157 της 11/23 Μαΐου 1995 (ΦΕΚ Α΄91) Σύσταση και Μεταβολή της κατά τόπον αρμοδιότητας Εφορειών Βυζαντινών Αρχαιοτήτων και Νεωτέρων Μνημείων Έχοντας υπόψη: 1.Τις διατάξεις της παρ. 5 του άρθρ. 24 του Νόμ. 1558/85 «Κυβέρνηση και Κυβερνητικά Όργανα» (ΦΕΚ Α΄137), σε συνδυασμό με τη διάταξη του τελευταίου εδαφίου της παρ. 6 του άρθρ. 6 του Νόμ.2026/1992 «Ρύθμιση θεμάτων οργάνωσης και προσωπικού της δημόσιας διοίκησης» (ΦΕΚ Α΄43). 2.Τις διατάξεις των άρθρ. 35 και 37 του ΠΑ 941/1977 «Περί Οργανισμού του Υπουργείου Πολιτισμού» (ΦΕΚ Α΄320). 3.Την αριθμ. 4637/25.7.1994 Απ. «Καθορισμός αρμοδιοτήτων του Υφυπουργού Πολιτισμού Ν. Σηφουνάκη» (ΦΕΚ Β΄586). 4.Τις διατάξεις των παρ. 1 – 5 του άρθρ. 52 του Νόμ. 2218/1994 “Ίδρυση νομαρχιακής αυτοδιοίκησης, τροποποίηση διατάξεων για την πρωτοβάθμια αυτοδιοίκηση και την περιφέρεια και άλλες διατάξεις  (ΦΕΚ Α΄90). 5.Την ανάγκη ευρυθμότερης λειτουργίας, καλύτερης, καλύτερης εξυπηρέτησης των πολιτών αλλά και καλύτερης προστασίας των πολυπληθών μνημείων που παρουσιάζουν, σε πολλές περιοχές δυσκολία συγκοινωνιακής προσέγγισης. 6.Το γεγονός ότι από τις διατάξεις του παρόντος προκαλείται δαπάνη 34.800.000 δραχμ. περίπου για το έτος 1995, η οποία έχει προβλεφθεί στον Τακτικό Προϋπολογισμό του ΥΠ.ΠΟ (Κ/Α 0021 – 110/0813, 0824, 0831, 1711, 1713 και 1723). 7.Την αριθμ. 202/6.4.1995 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εσωτερικών, Εθνικής Οικονομίας, Οικονομικών και του Υφυπουργού Πολιτισμού Ν. Σηφουνάκη, αποφασίζουμε: Αλλαγή κατά τόπον αρμοδιότητας Μεταβάλλουν κατά τόπον αρμοδιότητα οι κατωτέρω Εφορείες: Άρθρ.1.-1.α) Η «1η Εφορία Βυζαντινών Αρχαιοτήτων» έχει έδρα την Αθήνα και περιλαμβάνει τους νομούς Αττικής πλην των νήσων του Αργοσαρωνικού, Βοιωτίας, Ευβοίας και Φωκίδας. β)Η «2η Εφορία Βυζαντινών Αρχαιοτήτων» έχει έδρα τον Πειραιά και περιλαμβάνει τις νήσους του Αργοσαρωνικού και το νομό Κυκλάδων πλην της νήσου Αμοργού. γ)Η «3η Εφορία Βυζαντινών Αρχαιοτήτων» έχει έδρα τη Χίο και περιλαμβάνει τους νομούς Χίου και Σάμου. δ)Η «12η Εφορία Βυζαντινών Αρχαιοτήτων» έχει έδρα την Καβάλα και περιλαμβάνει τους νομούς Καβάλας, Σερρών, Δράμας, Ροδόπης, Ξάνθης και Έβρου πλην της νήσου Σαμοθράκης. ε)Η «1η Εφορία Νεωτέρων Μνημείων» έχει έδρα την Αθήνα και περιλαμβάνει τους νομούς Αττικής, Βοιωτίας, Ευβοίας και Κυκλάδων. Νέες Εφορείες Άρθρ.2.-Συνιστώνται στο Υπουργείο Πολι-τισμού οι ακόλουθες Εφορείες Βυζαντινών Αρχ/των και Νεωτέρων Μνημείων: α)«14η Εφορία Βυζαντινών Αρχ/των» με έδρα τη Μυτιλήνη που περιλαμβάνει το νομό Λέσβου και την νήσο Σαμοθράκη. β)«8η Εφορία Νεωτέρων Μνημείων» με έδρα τη Μυτιλήνη που περιλαμβάνει τους νομούς Λέσβου και Χίου. Αρμοδιότητες Νέων Εφορειών Άρθρ.3.-α) Η αρμοδιότητα της 14ης Εφορείας Βυζαντινών Αρχαιοτήτων ασκείται μέσα στην περιφέρια δικαιοδοσίας της και ανάγεται σε κάθε θέμα που έχει σχέση με την αποκάλυψη,φύλαξη και προστασία των μνημείων κινητών και ακινήτων, την έκθεσή τους σε Μουσεία, τη συντήρηση, μελέτη και δημοσίευσή της καθώς και στη μέριμνα εφαρμογής των κειμένων, περί αρχαιοτήτων, διατάξεων. β)Η αρμοδιότητα της 8ης Εφορείας Νεωτέρων Μνημείων ασκείται μέσα στην περιφέρεια δικαιοδοσίας της, ανάγεται σε κάθε θέμα που έχει σχέση με την προστασία και τον ευπρεπισμό των νεωτέρων μνημείων, την επιστημονική μελέτη κάθε θέματος σχετικού με αυτά καθώς και στη διοικητική μέριμνα εφαρμογής των ισχυουσών για τα νεώτερα μνημεία διατάξεων. (Αντί για τη σελ.1279) Σελ. 1279(α) Τεύχος 1377 Σελ. 97 Υπουργείο Πολιτισμού 31.Π.α.135-137 